
Gímszarvas tehenek vesezsír-index értékeinek összehasonlító vizsgálata az Északi-középhegységben.

Ez úton szeretném röviden ismertetni a OTDK dolgozatom tartalmát. A dolgozatom címe
és témája a gímszarvas tehenek vesezsír-index értékeinek összehasonlító vizsgálata az Északi-középhegységben. Gímszarvasok és farkasok a vadonban egy hosszú ideje tanulmányozott
ragadozó-préda kapcsolatot képviselnek. A farkasok jelenléte kritikus hatással lehet a
gímszarvas populációkra, és a két faj közötti kapcsolat mélyebb megértésére irányuló
kutatások kiemelt jelentőséggel bírnak. A következő hipotéziseimre kerestem a választ:
Kimutatható-e a farkas hatása a környezetében előforduló nőivarú gímszarvasok
kondíciójára?
Van-e különbség a különböző területeken élő tehenek vesezsír-indexe értékei között?
Van-e különbség a különböző területeken élő tehenek zsigerelt testtömeg értékei között?
Dolgozatomban a kapott és majd feldolgozott és csoportosított mintákat vizsgáltam, hogyan
érinti a farkasok jelenléte a gímszarvasok vesezsír-indexét olyan területeken, ahol a két faj
érintkezik, illetve ahol nem. A vesezsír-index a gímszarvasok egészségi állapotának fontos
mutatója, és az állatok túlélésére és szaporodására gyakorolt hatását kutattam.
Eredmények azt mutatják, hogy a két csoport (farkasos és nem farkasos területek) között
nincs jelentős különbség a vesezsír-index értékekben erről árulkodnak a szabadsági fokok
száma és a p értékek. Bár meg jegyzendő egy megfigyelés, hogy az eredmények alapján
minimális eltérést lehet észlelni a farkasos területek vesezsír-indexében, ez az eltérés nem
szignifikáns, de látható.
Következtetéseimben arra jutottam, hogy a farkasok jelenléte jelenleg nem feltétlenül okoz
számottevő változást a gímszarvasok vesezsír-indexében olyan területeken, ahol a két faj
együtt él. Az eredmények összhangban vannak más, hasonló kutatásokkal, amelyek azt
mutatják, hogy a farkasok hatása az állományokra környezeti és populációs tényezőktől függ.
Ezen eredmények azt hangsúlyozzák, hogy a kis létszámú populációk esetében a farkasok
jelenléte kevésbé zavaró tényező, de a nagyobb populációk esetében szignifikáns hatást
gyakorolhatnak a gímszarvasok egészségi állapotára. A kutatások további folytatása segíthet
jobban megérteni ezt a komplex ragadozó-préda kapcsolatot és annak ökológiai
következményeit.



